2001வது வருடம் ஜூலை மாதம் ஸ்காட்லாண்ட் யார்ட், ஆர்ச்சர் நடத்தி வந்த நிதி திரட்டும் இயக்கமான "சிம்பிள் ட்ரூத்" என்பதிலிருந்து பல மில்லியன் பவுண்டுகள் காணாமல் போய்விட்டதாகக் கூறப்பட்ட குற்றச்சாட்டுகளை விசாரிக்கத் துவங்கியது. அவர் இந்த அறக்கட்டளையை செஞ்சிலுவைச் சங்கத்துடன் இணைந்து நிறுவியிருந்தார். இதற்காக, ப்ரூஸ்க் சைப் மற்றும் நதிம் ஜாவி என்னும் இரண்டு குர்டிஷ் உதவியாளர்களை அவர் நியமித்திருந்தார்; இவர்களுக்கு அவர் "லெமன் குர்ட் மற்றும் பீன் குர்ட்" என்று செல்லப் பெயரிட்டிருந்தார்.

1991வது ஆண்டு மே மாதம் இராக்கின் குர்டுகளுக்கான உதவிக்காக ஆர்ச்சர் ஒரு அறக்கட்டளை பாப் இசை நிகழ்ச்சி ஒன்றை ஏற்பாடு செய்திருந்தார். இதில் ரோட் ஸீவர்ட், பால் சைமன், ஸ்டிங் மற்றும் குளோரியா எஸ்டெஃபான் போன்ற பலரும் பங்கேற்று இலவசமாக நிகழ்ச்சிகளை நடத்திக் கொடுத்தனர். 1991வது ஆண்டு ஜூன் 19 அன்று £57,042,000 மதிப்பில் ஒரு காசோலையை வைத்திருந்தார். இதில், சிம்பிள் ட்ரூத் இசை நிகழ்ச்சியிலிருந்து சுமார் £3 மில்லியனும், யூகே அரசிடமிருந்து £10 மில்லியனும், மீதம் £43 மில்லியன் வெளிநாட்டு அரசுதவி திட்டப்பணிகளில் இருந்தும் பெறப்பட்டிருந்தன; இசை நிகழ்ச்சிக்கு முன்னர் இதில் பெருவாரியான நிதி பிணை வைக்கப்பட்டு இருந்தது. இந்தப் இயக்கப் பணி ஜான் மேஜர் ஆர்ச்சரை மேலவை உறுப்பினர் நிலைக்குப் பரிந்துரைப்பதில் விளைந்தது.

1992வது வருடம், ஆர்ச்சருக்கு குர்டிஷ் பேரிடர் நிதி இவ்வாறு புகார் ஒன்றை வரைந்தது: "மேற்கத்திய நாடுகளில் குர்டிஷ் அகதிகளின் பெயரால் திரட்டப்பட்ட ஏராளமான நிதியில் சிறிதளவைக் கூட அவர்கள் காணவேயில்லை என்பதை நீங்கள் கருத்தில் கொள்வது தேவை." இராக்கில் இருக்கும் குர்டிஷ் குழுக்கள் £250,000க்கு சற்று அதிகமான அளவில் மட்டுமே நிதியுதவி பெற்றதாகக் கோரின. ஆர்ச்சர் திரட்டியிருந்த £57 மில்லியனில் குர்டிஷ் மக்களுக்கு "உண்மையில் ஒன்றுமே போய்ச் சேரவில்லை" என்று கன்சர்வேடிவ் கட்சியின் முன்னாள் துணைத் தலைவர் லேடி நிக்கோல்சன் கூறினார். இதன் பிறகு, ஆர்ச்சர் உண்மை அறியும் பயணம் ஒன்றை மேற்கொண்டு ஈராக் சென்றார்; அங்கு அவர் எழுப்பிய "குர்திஸ்தான் வாழ்க" என்னும் கோஷமானது, துரதிர்ஷ்டவசமாக "வேசிமகன், சைத்தான் குர்திஸ்தான்" என்று தவறாக மொழி பெயர்க்கப்பட்டது.

பிரிட்டிஷ் செஞ்சிலுவைச் சங்கம் நியமித்த கேபிஎம்ஜியின் நிதி சார்ந்த ஒரு தணிக்கை, ஆர்ச்சர் நன்கொடைகள் எதையும் கையாளவில்லை என்றும், அவர் கையாடல் செய்திருக்கக்கூடும் என்பது "நிகழ் சாத்தியக் கூறு அற்றது" என்றும் வெளிக் காட்டியது.
ஆனால், வெளி நாட்டு அரசுகளிடமிருந்து £31.5 மில்லியன் திரட்டியதாக ஆர்ச்சர் கோரியதற்கான ஆதாரங்களை கேபிஎம்ஜியால் கண்டறிய இயலவில்லை. இந்தத் தணிக்கையிலிருந்து ஒரு "உண்மையறியும் முதல் நிலை மதிப்பீடு" துவக்குவதாகவும் ஆனால் "சிம்பிள் ட்ரூத்" நிதி பற்றி தாங்கள் விசாரணை நடத்தவில்லை என்றும் காவல்துறை அறிவித்தது.

ஈக்வடோரியல் கினியாவில் ஆட்சியைப் பிடிக்கும் முயற்சி
காணாமல் போன குர்டிஷ் நிதியுதவி
பங்கு வணிகச் செயற்பாடுகள்
பொய் வாக்கு மூலம் மற்றும் வீழ்ச்சி